b'\n_START_ARTICLE_\nIvar Tengbom\n_START_SECTION_\nUtdannelse og studiereiser\n_START_PARAGRAPH_\nIvar Tengbom studerte ved  Chalmers tekniska h\xc3\xb6gskola i G\xc3\xb6teborg og p\xc3\xa5 Kungliga Konstakademiet i Stockholm, som han ble uteksaminert fra i 1901 med kongelig  medalje. Deretter fulgte studiereiser til Danmark 1903 og Frankrike 1905-06.\n_START_SECTION_\nTengbom arkitekter\n_START_PARAGRAPH_\n1906 \xc3\xa5pnet Tengbom arkitektkontoret Tengbom arkitekter, og etter et titall \xc3\xa5r hadde kontoret 25 ansatte. S\xc3\xb8nnen Anders Tengbom (1911-2009) og dennes s\xc3\xb8nner, interi\xc3\xb8rarkitekt Jonas Tengbom og arkitekt Svante Tengbom har ogs\xc3\xa5 arbeidet for Tengbom arkitekter og f\xc3\xb8rt sin farfars, Ivar Tengboms arv videre. I 2006 fylte Tengbom arkitekter hundre \xc3\xa5r og er dermed ett av verdens eldste arkitektkontor, fortsatt i virksomhet.\n_START_SECTION_\nSamarbeide med Ernst Torulf\n_START_PARAGRAPH_\nSammen med kompanjongen, Ernst Torulf deltok Ivar Tengbom i \xc3\xa5rene 1903-1912 i en rekke arkitektkonkurranser som ble et gjennombrudd for  nasjonalromantikken, som Engelbrektskyrkan (1906), hvor de tok andreplassen og Bor\xc3\xa5s r\xc3\xa5dhus (1907) samt H\xc3\xb6galidskyrkan (1911) som de vant.\n_START_SECTION_\n1910-tallet - Nasjoalronantikk\n_START_PARAGRAPH_\nI 1915 ble bygningen for Stockholms enskilda bank i Kungstr\xc3\xa4dg\xc3\xa5rden i det sentrale Stockholm innviet samtidig med bygget for Stockholms enskilda bank i Hornsgatan. I denne perioden tegnet han ogs\xc3\xa5 to rikmannsvillaer i Diplomatstaden i Stockholm. Spenshults Sanatorium i Halland ble innviet i 1913. I 1917 ble byggingen av Bolltorps Sanatorium utenfor Alings\xc3\xa5s fullf\xc3\xb8rt. Dette hadde han tegnet p\xc3\xa5 oppdrag av \xc3\x84lvsborg l\xc3\xa4n._NEWLINE_Tengbom var professor ved Kungliga Konsth\xc3\xb6gskolan 1915\xe2\x80\x931920.\n_START_SECTION_\n1920-tallet - Nordisk klassisisisme\n_START_PARAGRAPH_\nI 1920 kom Ivar Tengboms store gjennombrudd da han vant konkurransen om Stockholms konserthus. Konserthuset som ble bygget i 1924-26 var en total manifestasjon av den nordiske klassisismen i Sverige p\xc3\xa5 denne tid og bygget vakte internasjonal oppmerksomhet og ble kjent som  Nyklassisistisk arkitektur. De f\xc3\xb8lgende \xc3\xa5rene var Tengbom en flitig og p\xc3\xa5litelig arkitekt. Han tegnet blant annet flere bygg for Stockholms Enskilda Bank (1915), Handelsh\xc3\xb8yskolen i Stockholm (1925) ved Sveav\xc3\xa4gen 65 og T\xc3\xa4ndstickspalatset (1928) ved Kungstr\xc3\xa4dg\xc3\xa5rden for finansmannen Ivar Kreuger._NEWLINE_Tengbom var generaldirekt\xc3\xb6r for Byggnadsstyrelsen 1924\xe2\x80\x931936.\n_START_SECTION_\n1930-tallet - Funksjoalismen\n_START_PARAGRAPH_\nP\xc3\xa5 begynnelsen av 1930-tallet hadde han. som sin kollega Gunnar Asplund dreid over til en stram funksjonalisme, som kom tilkjenne i Esselte-huset (1928-34) ved Vasagatan, Citypalatset (1930-32) p\xc3\xa5 Norrmalmstorg, Himmelf\xc3\xa4rdskyrkan i H\xc3\xb6gan\xc3\xa4s, samt to av Tobakksmonopolets bygg (1930-32) respektive (1933-1938) i Maria Bangata st\xc3\xa5r som fremste eksempel; her var den radikale funksjonalisten Nils Ahrbom en betydningsfull medarbeider.\n_START_SECTION_\n1940-tallet\n_START_PARAGRAPH_\nTil Ivar Tengboms arbeider h\xc3\xb8rer ogs\xc3\xa5  V\xc3\xa4rmekyrkan i Norrk\xc3\xb6ping samt en av byggning i kvartalet K\xc3\xa5kenhus i Norrk\xc3\xb6pings industrilandskap. Han har ogs\xc3\xa5 tegnet vannt\xc3\xa5rnet som st\xc3\xa5r i Tornparken i Sundbyberg. Ett av hans siste store arbeider var Bonnierhuset i Stockholm som han gjennomf\xc3\xb8rte i 1946 sammen med s\xc3\xb8nnen Anders Tengbom, etter en f\xc3\xb8rstepremie i arkitektkonkonkurrasen i 1937. I \xc3\xa5rene 1947- 49 gjennomf\xc3\xb8rte Ivar Tengbom en stor restaurering  av Skara domkyrka, hvor et gjennomgripende tema var innredningsdetaljer fra ulike epoker som skulle komplettere, spille _NEWLINE_sammen med hverandre i kirkerummet. Dette i skarp kontrast til den tidigere historiske tradisjonen  bl. a. representert av Helgo Zettervall.\n_START_SECTION_\nFamilie\n_START_PARAGRAPH_\nIvar Tengbom var gift mellom 1905 og 1927 med Hj\xc3\xb6rdis Nordin-Tengbom og i dette ekteskapet ble s\xc3\xb8nnen Anders Tengbom og datteren, f\xc5\xabrstinne Ann Mari von Bismarck f\xc3\xb8dt. I 1931 giftet Tengbom p\xc3\xa5 nytt, n\xc3\xa5 med grevinne Madeleine Douglas._NEWLINE_Ivar Tengbom ble urnebegravet ved H\xc3\xb6galidskyrkan i Stockholm.'